(7) 
kriterier til bedømmelse af den nævnte opfattelse. Det synes tillige 
af. interesse for studiet af træernes udbreduingsforliold i almindelig- 
hed at få at yide, om denne metode vil være anvendelig. Meddeleren 
minder om — og oplyser ved nogle eksempelvis nævnte egne iagt- 
tagelser fra mellemeuropæiske skovegne — , at en træart, der under 
kampen for tilværelsen trænges tilbage fra grænserne for sin vokse- 
kreds, sidst overvindes på sådanne lokaliteter, der fortrinsvis tiltale 
den og hvor den derfor længst kan modstå den fremmede invasion. 
Slige spredte, isolerede lokaliteter for en træarts forekomst i større 
mængde synes altid at frembyde visse ejendommeligheder , som det 
med nogen øvelse i den art iagttagelser sjælden er vanskeligt at 
opfatte. Det kan være jordbunden, holdningen, fugtighedsgraden, 
lysforholdene o. s. v. der giver lokaliteten dens fremherskende præg-, 
men hvilken af disse faktorer der end er den virksomme, så vil dog 
de forskellige isolerede punkter for en forsvindende træarts forekomst 
derved få en til træets ejendonmielighedcr svarende særlig udpræget 
karakter. Tiltaler således en større fugtighed det tilbagetrængte 
træ mere end det indvandrede, så vil snart jordbundens bestanddele, 
snart holdningen , snart fugtigheds- eller lysforholdene kunne frem- 
bringe denne egenskab o. s. fr. End videre vil et træ , der er i 
færd med at bukke under, på sit sidste faste punkt findes i sine 
skønneste , kraftigste og ældste eksemplarer; de yngste og svageste 
ville i regelen ikke findes på et sådant sted. 
Besoger man nu Taksens jydske voksested for med slige iagt- 
tagelser om andre træer i erindring at danne sig en anskuelse om 
den forefundne Taks-vegetations historie, så giver undersøgelsen føl- 
gende oplysninger: Lokaliteten er temmelig snevert begrænset-, thi 
det synes at det aldeles overvejende antal af Takser findes i de to 
smådale, Ankærsdalen og Munkedalen med de dem omgivende høj- 
der. Træerne findes på følgende jordbundsarter : på tørt, snehvidt, 
glimmerholdigt sand på en af bakkekammene , på stærkt , gult 1er 
på bakkesiderne , på mulderig sammenskyllet madjord i dalbunden, 
og på en sej »lyng- sk jolle« over en lav, sandet, våd og uigennem- 
trængelig ahlholdig undergrund. De findes i plateau'et over dalene, 
på bakkekammene og såvel på de østlige som på de vestlige skrå- 
ninger. Man kan næppe tænke sig større forskelligheder i jord- 
bunds-, terræn- og til dels fugtighedsforhold på en så begrænset 
lokalitet. End videre ere lysforholdene, under hvilke disse træer 
forekomme ligeså varierende ; nogle ere nemlig aldeles frit stående 
og have åbenbart været det meget længe , andre, navnlig dem nede 
i dalene , ere underkastede den stærkeste overskygning , og der er 
ingen synderlig forskel på disse forskellige eksemplarers udvikling. 
Endelig ere individerne i regelen forkrøblede og buskformede, næppe 
over 3 alen høje : de ældstes alder overstiger vistnok ikke meget 
60 år (gennemsnit af en af de ældre stammer fremlagdes). Der er 
således heller intet i disse træers karakter, der kunde lade fermode, 
at de skulde være de sidste veteraner af en gammel vegetation. 
